b'\n_START_ARTICLE_\nPurppuratyr\xc3\xa4kki\n_START_SECTION_\nRunko, versot ja lehdet\n_START_PARAGRAPH_\nPurppuratyr\xc3\xa4kki on mehikasvi joka kasvaa puun tai pensaan kaltaiseksi. Suurimmillaan noin 2 metri\xc3\xa4 korkeaksi. Sill\xc3\xa4 on puun oksien kaltaiset s\xc3\xa4rm\xc3\xa4tt\xc3\xb6m\xc3\xa4t versot joiden p\xc3\xa4\xc3\xa4ss\xc3\xa4 lehdet kasvavat ruusukkeessa. Lehdet ovat tyvest\xc3\xa4 levenevi\xc3\xa4 kieli- tai lusikkamaisia. Lehtiruusukkeen ylimm\xc3\xa4t lehdet saattavat punertaa tai niiss\xc3\xa4 voi olla punertavia l\xc3\xa4iski\xc3\xa4.\n_START_SECTION_\nKukat ja hedelm\xc3\xa4t\n_START_PARAGRAPH_\nPurppuratyr\xc3\xa4kin sarjamaiset kukinnot tulevat lehtiruusukkeiden keskelle. Kukat ovat tummanpunaisia ja kukintohaarojen k\xc3\xa4rkeen muodostuu tyr\xc3\xa4keille ominainen valekukka (cyathium). Hedelm\xc3\xa4 kolmelokeroinen punainen kota, jossa on kussakin lohkossa ruskea yksi siemen. Purppuratyr\xc3\xa4kist\xc3\xa4 on my\xc3\xb6s keltakukkainen muoto.\n_START_SECTION_\nLevinneisyys\n_START_PARAGRAPH_\nPurppuratyr\xc3\xa4kki on Teneriffalla endeeminen laji joka kasvaa sen rinteill\xc3\xa4 300\xe2\x80\x931200 metrin v\xc3\xa4lisell\xc3\xa4 vy\xc3\xb6hykkeell\xc3\xa4. Yleisimmin sit\xc3\xa4 tavataan Teneriffalta sen etel\xc3\xa4- ja l\xc3\xa4nsirinteilt\xc3\xa4.'